CELEX: 32019D1713
Language: mt
Date: 2019-10-09 00:00:00
Title: Deċiżjoni ta’ Implimentazzjoni tal-Kummissjoni (UE) 2019/1713 tad-9 ta’ Ottubru 2019 li tistabbilixxi l-format tal-informazzjoni li għandhom jagħmlu disponibbli l-Istati Membri għall-finijiet tar-rappurtar dwar l-implimentazzjoni tad-Direttiva (UE) 2015/2193 tal-Parlament Ewropew u tal-Kunsill (notifikata bid-dokument C(2019) 7133) (Test b’rilevanza għaż-ŻEE)

11.10.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 260/65
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2019/1713
         tad-9 ta’ Ottubru 2019
         li tistabbilixxi l-format tal-informazzjoni li għandhom jagħmlu disponibbli l-Istati Membri għall-finijiet tar-rappurtar dwar l-implimentazzjoni tad-Direttiva (UE) 2015/2193 tal-Parlament Ewropew u tal-Kunsill
         (notifikata bid-dokument C(2019) 7133)
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva (UE) 2015/2193 tal-Parlament Ewropew u tal-Kunsill tal-25 ta’ Novembru 2015 dwar il-limitazzjoni tal-emissjonijiet ta’ ċerti sustanzi niġġiesa fl-arja minn impjanti tal-kombustjoni medji (1), u b’mod partikolari l-Artikolu 11(2) tagħha,
         Billi:
         
                     (1)
                  
                  
                     L-Artikolu 11(2) tad-Direttiva (UE) 2015/2193 jeħtieġ li sal-1 ta’ Jannar 2021, l-Istati Membri jipprovdu lill-Kummissjoni rapport li jagħti stima tal-emissjonijiet annwali ta’ monossidu tal-karbonju (CO) mill-impjanti tal-kombustjoni medji.
                  
               
                     (2)
                  
                  
                     F’konformità mal-Artikolu 11(3) (l-ewwel subparagrafu) tad-Direttiva (UE) 2015/2193, jenħtieġ li l-Kummissjoni tagħmel disponibbli lill-Istati Membri għodda elettronika għar-rapportar.
                  
               
                     (3)
                  
                  
                     F’konformità mal-Artikolu 11(3) (it-tieni subparagrafu) tad-Direttiva (UE) 2015/2193, jenħtieġ li l-formati tekniċi ta’ rapportar ikunu speċifikati mill-Kummissjoni sabiex tissimplifika l-obbligu ta’ rapportar għall-Istati Membri.
                  
               
                     (4)
                  
                  
                     Il-miżuri previsti f’din id-Deċiżjoni huma skont l-opinjoni tal-Kumitat, stabbilit mill-Artikolu 75(1) tad-Direttiva 2010/75/UE tal-Parlament Ewropew u tal-Kunsill (2) kif imsemmi fl-Artikolu 15 tad-Direttiva (UE) 2015/2193.
                  
               ADOTTAT DIN ID-DEĊIŻJONI:
         
            Artikolu 1
            Għall-finijiet tar-rapportar lill-Kummissjoni ta’ stima tat-totali annwali tal-emissjonijiet tal-monossidu tal-karbonju (CO) f’konformità mal-Artikolu 11(2) tad-Direttiva (UE) 2015/2193, l-Istati Membri għandhom jużaw il-kwestjonarju stabbilit fl-Anness ta’ din id-Deċiżjoni.
            L-Istati Membri għandhom jużaw l-għodda elettronika ta’ rapportar li tagħmel disponibbli l-Kummissjoni f’konformità mal-Artikolu 11(3)(l-ewwel subparagrafu) tad-Direttiva (UE) 2015/2193 sabiex jirrapportaw l-informazzjoni stabbilita fl-Anness ta’ din id-Deċiżjoni.
         
         
            Artikolu 2
            L-informazzjoni speċifikata fl-Anness ta’ din id-Deċiżjoni għandha tiġi sottomessa għas-sena ta’ rappurtar 2019 sakemm ma jkunx iddikjarat mod ieħor f’dak l-Anness.
            L-informazzjoni stabbilita fl-Anness ta’ din id-Deċiżjoni għandha tiġi ppreżentata sa mhux aktar tard mill-1 ta’ Jannar 2021.
         
         
            Din id-Deċiżjoni hija indirizzata lill-Istati Membri.
            Magħmul fi Brussell, id-9 ta’ Ottubru 2019.
            
               
                  Għall-Kummissjoni
               
               Karmenu VELLA
               
                  Membru tal-Kummissjoni
               
            
         
         
            (1)  ĠU L 313, 28.11.2015, p. 1.
         
            (2)  Id-Direttiva 2010/75/UE tal-Parlament Ewropew u tal-Kunsill tal-24 ta’ Novembru 2010 dwar l-emissjonijiet industrijali (il-prevenzjoni u l-kontroll integrati tat-tniġġis) (ĠU L 334, 17.12.2010, p. 17).
      
      
         
            ANNESS
            
               Informazzjoni dwar l-impjanti tal-kombustjoni medji koperti mid-Direttiva (UE) 2015/2193
            
            
               
                  Nota:
                L-obbligu li tiġi fornuta l-informazzjoni meħtieġa sa Jannar 2021 jiġi qabel il-ħtieġa li l-Impjanti tal-Kombustjoni Medji jiġu permessi jew irreġistrati. Fid-dawl ta’ dan, huma u jimlew ir-rapport, l-Istati Membri se jkollhom jiddependu fuq id-data li jkollhom disponibbli dakinhar. F’każijiet fejn ma jkollhomx data disponibbli għandhom jimlew ir-rapport bl-aħjar stimi tagħhom. Għal dawn ir-raġunijiet qed issir distinzjoni bejn l-impjanti l-ġodda u dawk eżistenti u bejn l-impjanti li jaqbżu l-20MWth u dawk li ma jaqbżuhomx.
            
               Parti 1
            
            
               Kategoriji ta’ impjanti
            
            Din it-tabella tipprovdi l-kategoriji ta’ impjanti li jridu jintużaw biex tiġi pprovduta l-informazzjoni meħtieġa taħt il-partijiet 2 u 3 (1).
            
                        1.1. Ġodda jew eżistenti
                     
                     
                        Kif definiti skont l-Artikolu 3(6) u (7) tad-Direttiva (UE) 2015/2193
                     
                  
                        1.2. Gradi tal-kapaċità (kapaċità termali kklassifikata) (2)
                        
                     
                     
                        
                                    —
                                 
                                 
                                    ugwali għal jew ikbar minn 1 MWth u iżgħar minn jew ugwali għal 5 MWth
                                 
                              
                                    —
                                 
                                 
                                    akbar minn 5 MWth u iżgħar minn jew ugwali għal 20 MWth
                                 
                              
                                    —
                                 
                                 
                                    akbar minn 20 MWth
                                 
                              
                  
                        1.3. Tipi ta’ impjant
                     
                     
                        
                                    —
                                 
                                 
                                    impjanti li mhumiex magni u turbini tal-gass
                                 
                              
                                    —
                                 
                                 
                                    magni
                                 
                              
                                    —
                                 
                                 
                                    turbini tal-gass
                                 
                              
                  
                        1.4. Tipi ta’ karburant
                     
                     
                        
                                    —
                                 
                                 
                                    bijomassa solida
                                 
                              
                                    —
                                 
                                 
                                    karburanti solidi oħrajn
                                 
                              
                                    —
                                 
                                 
                                    żejt tal-gass
                                 
                              
                                    —
                                 
                                 
                                    karburanti likwidi li mhumiex żejt tal-gass
                                 
                              
                                    —
                                 
                                 
                                    gass naturali
                                 
                              
                                    —
                                 
                                 
                                    karburanti gassużi li mhumiex gass naturali
                                 
                              
                                    —
                                 
                                 
                                    karburant imħallat
                                 
                              
                  
               Parti 2
            
            
               Metadata
            
            
                        2.1. Pajjiż
                     
                     
                        Identifikazzjoni tal-pajjiż li jissottometti r-rapport
                     
                  
                        2.2. Awtorità Kompetenti
                     
                     
                        Identifikazzjoni tal-awtorità kompetenti responsabbli għar-rapport (dipartiment, indirizz, numru tat-telefon u email)
                     
                  
                        2.3. Numru ta’ impjanti
                     
                     
                        Numru ta’ impjanti għal kull kategorija ta’ impjanti
                     
                  
                        2.4. Sena ta’ rappurtar
                     
                     
                        Is-sena kalendarja li għaliha jirreferi r-rappurtar (3)
                        
                     
                  
               Parti 3
            
            
               Emissjonijiet, input ta’ enerġija u kapaċità
            
            
                        3.1. Konċentrazzjonijiet ta’ CO
                     
                     
                        Stima tal-konċentrazzjoni medja ta’ monossidu tal-karbonju espressa f’mg/Nm3 fil-livell ta’ ossiġenu ta’ referenza użat biex jiġu espressi l-valuri ta’ limitu tal-emissjonijiet (VLE) tas-sustanza niġġiesa rregolata u l-arja niexfa għal kull kategorija ta’ impjanti
                     
                  
                        3.2. Emissjonijiet ta’ CO
                     
                     
                        Stima ta’ emissjonijiet tal-monossidu tal-karbonju espressi bħala l-kwantità totali f’tunnellati għal kull sena kalendarja li tintrema mill-impjanti għal kull kategorija ta’ impjanti
                     
                  
                        3.3. Input ta' enerġija
                     
                     
                        Stima tal-karburant totali użat mill-impjanti f’Tera Joules fis-sena għal kull kategorija ta’ impjanti.
                     
                  
                        3.4. Kapaċità aggregata totali
                     
                     
                        Stima tal-kapaċità installata totali espressa bħala s-somma ta’ input termiku nominali tal-impjanti kollha għal kull kategorija ta’ impjanti
                     
                  
               (1)  Eżempju tal-kategorija: Bojlers ġodda li jkunu ikbar minn 5 MWth u iżgħar minn jew ugwali għal 20 MWth li jaħarqu karburanti likwidi minbarra ż-żejt tal-gass.
            
               (2)  Għal impjanti tal-kombustjoni medji ġodda, jista’ jintuża l-input termiku nominali totali.
            
               (3)  Preferibbilment l-2019. Jekk mhux possibbli, l-2018.